
‏י"א תשרי תשס"ז
‏03 אוקטובר 2006
לכבוד

עו"ד מני מזוז

היועץ המשפטי לממשלה 
מכובדי שלום רב, 

הנדון –מזכיר ועדת וינוגרד-  חשש למינוי פסול

מפרסומים אחרונים בעיתונות ומבדיקה אישית שלי, עולה כי מזכיר ועדת הבדיקה לחקר התנהלות הדרג המדיני והצבאי במלחמת לבנון השנייה, מר מני בן חיים, היה פעיל מרכזי במטה הבחירות של מפלגת 'קדימה' לקראת בחירות 2006.

מינויו של פעיל במטה בחירות מפלגתי לתפקיד רגיש של מזכיר ועדה לבדיקת כשלי מלחמת לבנון אשר חלק מנחקריה מכהנים כשרים בממשלה (ואף רוה"מ) מטעם המפלגה בה פעל מר בן חיים, מעלה חשש לניגוד עניינים מובהק. 
גם אם מר בן חיים באופן רשמי אינו חבר בתנועת 'קדימה', אין הדבר גורע מזיקתו הפוליטית לתנועה מרגע שכיהן במטה הבחירות שלה בתפקיד מרכזי לפני זמן לא רב.
אני פונה אליך בבקשה לבחון את כשירות המינוי.
אודה להתייחסותך וטיפולך המהיר.
                                                                                                      בברכה,

                                                                                                  ח"כ גלעד ארדן 

